شەفەق نیوز/ تووشهاتنە نووەگان وە کۆڤید-١٩ لە ئەمریکا رەسیە بەرزترین ئاستیگ لە دوو مانگ، وە تۆمارکردن زیاتر لە ٥٨ هەزار تووشهاتن نوو وە ڤایرۆسەگە، و رێژەی کەسەیل ناو خەسەخانەگان لەناوچەی خزورئاوای ناوڕاس رەسیە ئاستەیلیگ پەیمانەیی ئەرا پەنجم رووژە لە شوون یەک.
وەگورەی بەیاننامەیل رۆیتەرز ١٠ وەلایەت زایایکردن پەیمانەیی لە تووشهاتنە رووژانەگان لە رووژ جمعە تۆمار کردن، جوور وەلایەت ئیندیانا و مینیسوتا و میروزی و ئۆهایۆ لە خوەرئاوای ناوڕاس.
هەمیشە ویسکونسن و ئیلینوی زیاتر لە سێ هەزار تووشهاتن نوو ئەرا دوویەم رووژ لەشوون یەک تۆمار کردن لە رێژەی بی وەرینیگ لە لووتکەی بڵاوبوین وەرینەگە لە وەهار.
وەلایەتەیل خوەرئاوایی جوور مۆنتانا و نیو مەکسیکۆ و ئیومینگ و ئۆکلوهاما و ویست فەرژینیا گەوراترین هەلقوڵان لە تووشهاتنەگان لە ماوەی یەک رووژ تۆمار کردن.
